Jakob Heinrich von Lilienfeld

**Jakob Heinrich von Lilienfeld** (vene Яков Генрих фон Лилиенфельд; 1. detsember 1716 Andja – 12. juuli 1785 Riia) oli baltisaksa näitekirjanik, esseist ja juhuluuletaja.

Jakob Heinrich von Lilienfeld sündis Rootsi armee kapteni, laamani (kohtunik), Andja, Tolli ja Mõisamaa mõisniku Karl Gustav von Lilienfeldi ja Sophia Gertrude Rosencroni pojana.

Lilienfeld asus 1733. aastal teenistusse kadetikorpuses Peterburis, sai majori auastme, töötas 1741–1743 Pariisis Vene diplomaadi vürst Antioch Kantemir`i (1708–1744) saatkonnas sekretärina, oli Holsteini asevalitseja salajane saatkonnanõunik ja hiljem salanõunik.

Jakob Heinrich von Lilienfeld oli 1744. aastast Hiiumaa Pühalepa, Partsi, Putkaste ja Kõrgessaare kroonumõisade rentnik.

Ta oli Uue-Põltsamaa, Kaavere, 1746 Mõisamaa ja 1760. aastast Vaida mõisa omanik.

2009. aastal andis Euroopa Liidu Nõukogu sekretariaat Brüsselis välja raamatu „Europe giving shape to an idea“, milles Jakob Heinrich von Lilienfeldi on tänu tema poliitilisele traktaadile "Neues Staats-Gebäude in drey Büchern" („Uus riigiehitus“) peetud üheks esimeseks Euroopa Liidu idee autoriks.

## Teosed
* Der Neujahrs-Wunsch [Uusaastasoov. Naljamäng viies vaatuses], Põltsamaa (Liivimaa), 1758 
* Uranie oder die Verwandschaft der Liebe und Freundschaft [Urania ehk armastuse ja sõpruse sugulus: naljamäng kolmes vaatuses, 1766
* Neues Staatsgebäude in drey Büchern, Leipzig 1767
* Versuch einer neuen Theodicee von Lilienfeld, Verfasser des neuen Staatsgebaudes, Riga 1778

## Perekond

Jakob Heinrich von Lilienfeld abiellus 1746. aastal Uue-Põltsamaa ja Kaagvere mõisa pärijanna Christine von Fickiga (1722–1788), kes oli Heinrich von Ficki tütar. Abielust sündisid:
*Peter von Lilienfeld (1749–1771)
*Helene Henriette von Lilienfeld (1747–1770) 
*Margarethe Sophie  von Lilienfeld (1751)
*Aurora Maria von Lilienfeld (1752–1810), Venemaa riigidaam, Püha Katariina ordeni väikese risti kavaler (1797), Kõima mõisaomanik ja kindralporutšik Karl Gustav von Rönne abikaasa
*Karl Magnus von Lilienfeld (1754–1835), Preisi kuninglik kammerhärra, Uue-Põltsamaa ja Keeni mõisnik, Liivimaa maamarssali Karl Reinhold Georg von Lilienfeldi isa. Karl Reinhold Georgi kolmest pojast said alguse kolm Lilienfeldide suguvõsaliini: Uue-Põltsamaa, Keeni ja Albu liinid 
*Christina Jakobina von Lilienfeld (1757–1824), senaatori ja Kuramaa tsiviilkuberneri Friedrich Wilhelm von Siversi (1748–1823) abikaasa, Liivimaa maanõuniku Friedrich Wilhelm von Siversi minia

Tema vanem vend, Andja mõisnik Karl Gustav von Lilienfeld (1711–1755) oli kammerhärra ja Anna Leopoldovna õuedaami vürstitar Sofia Odojevskaja abikaasa, Moskva Relvapalati ülema vürst Vassili Odojevski (1672–1752) väimees. 

### Esivanemad

## Viited

## Kirjandus
*Friedrich Konrad Gadebusch: Livländische Bibliothek, nach alphabethischer Ordnung" II, Riga 1777, lk. 181
*Johann Friedrich von Recke; Karl Eduard Napiersky: Allgemeines Schriftsteller- und Gelehrten-Lexicon der Provinzen Livland, Esthland und Kurland. 3 köide L–R, Mitau 1831, lk. 69-70 [Saksa]
*Werner H. Preuss: Jakob Heinrich von Lilienfelds grosser Entwurf eines friedlichen, freien und vereinten Europa. - Triangulum. Germanistisches Jahrbuch für Estland, Lettland und Litauen 10. Riga und Bonn, 2005, S. 25-36. [Saksa]
* Europe - giving shape to an idea, London: Anthem Press 2009, ISBN 9781843318293, (Kirjastus, ESTER)
* Europa: eine Idee nimmt Gestalt an, Baden-Baden : Nomos, 2009, ISBN 9789282425183, (ESTER)

## Välislingid
*